
న్యూయార్క్ : ఉత్తర కొరియా చీఫ్ కిమ్ జోంగ్ ఉన్ దూకుడు కొనసాగుతోంది. అమెరికా అధ్యక్షుడు డొనాల్డ్ ట్రంప్పై ఆయన మరోసారి తీవ్రంగా విరుచుకుపడ్డారు. ఉత్తర కొరియా ఆయుధాల కార్యక్రమాలపై అమెరికా తాజా ఆంక్షలను విధించిన కాసేపటికే కిమ్ జోంగ్ ఉన్ స్పందిస్తూ డొనాల్డ్ ట్రంప్కు మతి భ్రమించిందన్నారు . తమ దేశాన్ని బెదిరించిన ట్రంప్ తగిన మూల్యం చెల్లించేలా చేస్తామని హెచ్చరించారు.ఉత్తర కొరియా అణ్వాయుధ, క్షిపణి కార్యక్రమాలపై అంతర్జాతీయంగా తీవ్ర ఒత్తిడి వస్తోంది. అయినప్పటికీ ఉత్తర కొరియా ఏమాత్రం వెనుకడుగు వేయడం లేదు. పైగా మరింత రెచ్చగొడుతోంది. ట్రంప్, కిమ్ పరస్పరం వాగ్యుద్ధం చేస్తున్నారు.ఐక్యరాజ్య సమితిలో మంగళవారం డొనాల్డ్ ట్రంప్ మాట్లాడుతూ ఉత్తర కొరియాను సర్వనాశనం చేయడం తప్ప తమకు మరో మార్గం లేదన్నారు. దీనిపై కిమ్ స్పందిస్తూ చరిత్రలో అత్యంత భారీ స్థాయిలో ప్రతిదాడి గురించి పరిశీలిస్తామన్నారు. తమ అణ్వాయుధ కార్యక్రమం సరైనదేనని ట్రంప్ వ్యాఖ్యలు రుజువు చేస్తున్నాయన్నారు. ట్రంప్ ఊహకందని ఫలితాన్ని పొందుతారని హెచ్చరించారు. అయితే తదుపరి తీసుకోబోయే చర్య ఏమిటో ఆయన వివరించలేదు. ‘‘మతి భ్రమించిన, సత్తువలేని అమెరికా ముసలోడిని నేను కచ్చితంగా అగ్గితో లొంగదీస్తాను’’ అని కిమ్ అన్నారు.కిమ్ అత్యంత అరుదుగా ఇచ్చిన ఈ ప్రకటనను ప్రభుత్వ వార్తా సంస్థ కేసీఎన్ఏ ప్రచురించింది.

neuark : uttara koria cheef kim jong un dookudu konasagutondi. america adhyakshudu donald trumppy aayana marosari teevramgaa viruchukupaddaaru. uttara koria aayudhaala kaaryakramaalapai america taja aankshalanu vidhinchina kasepatike kim jong un spandistuu donald trumpku mathi bhraminchindannaru . tama deshaanni bedirinchina trump tagina moolyam chellinchela chestamani heccharinchaaru.uttara koria anvaayudha, kshipani kaaryakramaalapai antarjaatiiyamgaa teevra ottidi vastondi. ayinappatiki uttara koria ematram venukadugu veyadam ledu. paiga marinta rechagodutondi. trump, kim parasparam vaagyuddham chestunnaru.aikyarajya samitilo mangalavaaram donald trump maatlaadutuu uttara korianu sarvanasanam cheyadam tappa tamaku maro maargam ledannaru. deenipai kim spandistuu charitralo atyanta bhari sthaayilo pratidaadi gurinchi pariseelistaamannaaru. tama anvaayudha kaaryakramam sarainadenani trump vyaakhyalu rujuvu chestunnayannaru. trump oohakandani phalitaanni pondutaarani heccharinchaaru. ayithe tadupari teesukoboye charya emito aayana vivarinchaledu. ‘‘mathi bhraminchina, sattuvaleni america musalodini nenu kachitamgaa aggitho longadeestaanu’’ ani kim annaru.kim atyanta arudugaa ichina ee prakatananu prabhutva varta samstha kcna prachurinchindi.